cyanic-selkie/wikianc huggingface dataset:
نارتھووڈ، نیو ہیمپشائر
تفصیلات
نارتھووڈ، نیو ہیمپشائر کا رقبہ 77.8 مربع کیلومیٹر ہے اور اس کی مجموعی آبادی 4,241 افراد پر مشتمل ہے اور 170 میٹر سطح سمندر سے بلندی پر واقع ہے۔
حوالہ جات
زمرہ:نیو ہیمپشائر میں 1773ء کی تاسیسات زمرہ:1773ء میں آباد ہونے والے مقامات زمرہ:نارتھووڈ، نیو ہیمپشائر زمرہ:نیو ہیمپشائر کے ٹاؤن زمرہ:Short description is different from Wikidata
نوما پمپیلیوس
نوما پمپیلیوس ۔ روم کے دوسرے بادشاہ تھے۔ انہوں نے رومی کیلنڈر میں دو مہینے جنوری اور فروری کو شامل کیا۔اس سے پہلے رومی کیلنڈر دس ماہ کا ہوتا تھا ۔
بیرونی روابط
زمرہ:آٹھویں صدی ق م کی پیدائشیں زمرہ:سال پیدائش نامعلوم زمرہ:673 ق م کی وفیات زمرہ:شاہان روم زمرہ:ساتویں صدی ق م کے فرماں روا زمرہ:آٹھویں صدی ق م کے فرماں روا زمرہ:Short description is different from Wikidata
گلدال اکشیت
گلدال اکشیت ( ؛ 23 جنوری 1960ء - 3 دسمبر 2021ء) ایک ترک سیاست دان اور مرد اور خواتین کے لیے مساوی مواقع پر پارلیمانی کمیشن کی صدر تھیں۔ وہ ترکی کی گرینڈ نیشنل اسمبلی کی استنبول حلقے سے رکن منتخب ہوئیں تھیں، اس عہدے پر انھوں نے 2011ء 2002ء میں خدمات سر انجام دیں انھوں نے عبداللہ گل کی کابینہ اور رجب طیب اردگان کی پہلی کابینہمیں بطورثقافت اور سیاحت کی وزیرکام کیا ۔ اکشیت اے کے پی خواتین کی شاخ کی سربراہ تھیں اور خواتین کے حقوق میں دلچسپی رکھتی تھیں۔
انھوں نے جامعہ حاجت تپہ اور جامعہ استنبول کی فیکلٹی آف لا سے گریجویشن کیا۔
اکشیت کا انتقال 2021ء میں کوویڈ 19 سے ہوا۔
حوالہ جات
زمرہ:ترکی میں کورونا وائرس کی وبا سے اموات زمرہ:استنبول یونیورسٹی کے فضلا زمرہ:حاجت تپہ یونیورسٹی کے فضلا زمرہ:2021ء کی وفیات زمرہ:1960ء کی پیدائشیں زمرہ:ترکی کی خواتین حکومتی وزرا زمرہ:اکیسویں صدی کی ترک خواتین سیاست دان زمرہ:جسٹس اینڈ ڈویلپمنٹ پارٹی (ترکی) کے سیاست دان زمرہ:ترک سیاستدان کے نامکمل مضامین زمرہ:22ویں ترکی قومی اسمبلی کے ارکان زمرہ:جامعہ استنبول کے شعبۂ قانون کے فضلا زمرہ:23ویں ترکی قومی اسمبلی کے ارکان زمرہ:Short description is different from Wikidata
جنگ عظیم اول
جنگِ عظیم اوّل جسے پہلی جنگِ عظیم، سب سے بڑی جنگ یا ایسی جنگ جو ساری جنگیں ختم کر دے کہ نام سے بھی جانا جاتا ہے۔ جنگِ عظیم ایک عالمی جنگ تھی جس کا اغاز یورپ میں ہوا۔ یہ جنگ 28 جولائی 1914ء سے 11 نومبر 1918ء تک جاری رہی۔
واقعات
15 اگست 1914ء کو آسٹریا اور اس کے حلیف جرمنی کی جُیُوش ہالینڈ، بیلجیم کے ممالک کو روندتی ہوئی فرانس کی سرزمین تک پہنچنے کی کوشش کر رہی تھیں۔ جرمنوں نے فرانس پر حملہ آور ہونے کے لیے جو منصوبہ تیار کیا تھا۔ اس میں یہ قرار پایا تھا کہ فرانس کے شمالی ساحل کے ساتھ ساتھ ہو کر فرانس کے دار الخلافہ پیرس پر اس طرح حملہ کیا جائے جیسے پھیلے ہوئے بازو کی درانتی وار کرتی ہے۔ فرانسیسی جیش کا اعلی کمان اس منصوبے کو بھانپ نہ سکا اور اس نے اپنی مشرقی سرحد پر سے جرمنوں پر 14 اگست کو حملہ کر دیا۔ یہ حملہ تدبیر و منصوبہ کے تحت نہیں ہوا تھا- لہٰذا جرمنوں نے جو پہلے ہی گھات لگائے بیٹھے تھے، ایک بھرپور وار کیا اور فرانسیسی واپس ہٹنے پر مجبور ہو گئے۔ اس جنگ کی ابتدا سے لےکر آج تک فرانسیسی جیش کو سب سے جلد ہتھیار ڈالنے والی جیش کہا جاتا ہے۔
تصغیر|بائیں|فرنگستان مٰیں خندق کی لڑائیاس کے بعد جرمنوں نے اپنے حملے کی حکمت کو، جسے شلفن منصوبہ کہتے ہیں اور جو 1905ء سے تیار پڑا تھا۔ عملی جامہ پہنانا شروع کر دیا۔ جلد ہی فرانس کے دار الحکومت کو خطرہ لاحق ہو گیا۔ فرانس کی بدقسمتی سے اس وقت اس کی بے نظیر افواج کی قیادت جافرے کے ہاتھوں میں تھی۔ جو مدبر سپہ سالار ثابت نہ ہوا۔ انگریزوں کا جرنیل ہیگ بھی جرمنوں کے جرنیلوں کا مقابلہ نہیں کر سکتا تھا۔ لہذا ایسا معلوم ہونے لگا کہ پیرس چند دنوں میں ہی ہار جائے گا۔ مگر عین اس وقت ایک ہوشمند فرانسیسی جرنیل گلینی نمودار ہوا۔ جس نے جرمنوں پر وہ کاری وار کیا کہ انھیں پریشانی کے عالم میں پیچھے ہٹتے ہی بنی۔ اس کے بعد جرمنوں کی پیش قدمی رک گئی اور آئندہ چار برسوں تک کبھی تھوڑا جرمن بڑھ آتے تو کبھی فرانسیسی۔ مگر انگریزوں نے کوئی خاص کار ہائے نمایاں انجام نہ دیئے۔ نہ انھوں نے س وقت تک فاش جیسا جرنیل پیدا کیا تھا جس کے زیر قیادت اتحادیوں کو بالآخر فتح نصیب ہوئی۔ نہ ان کے سپاہیوں نے وردن جیسی خونریز لڑائی لڑی جس میں فرانس کے 3,15,000 آدمی بڑی بہادری سے لڑتے ہوئے مارے گئے۔ جرمن جرنیلوں میں سب سے زیادہ نام جن اشخاص نے پایا وہ لوڈنڈارف اور ہنڈنبرگ تھے۔ فرانسیسی جرنیلوں میں فاش اور پتیان قابل ذکر ہیں۔ انگرزیوں میں لارڈ ایلن بائی ہے۔
پہلی عالمی جنگ بیسویں صدی کا پہلا بڑا عالمی تنازع تھا۔ اس تنازعے کی ابتدا ھبزبرگ آرکڈیوک ٖفرانز فرڈنینڈ کے قتل سے ہوئی جو اگست 1914 میں شروع ہوا اور اگلے چار برسوں تک مختلف محاذوں پر جاری رہا۔ پہلی جنگ عظیم کے دوران اتحادی قوتوں۔۔ برطانیہ، فرانس، سربیا اور روسی بادشاہت (بعد میں اٹلی، یونان، پرتگال، رومانیہ اور ریاستہائے متحدہ امریکا بھی شامل ہو گئے)۔۔ جرمنی اور آسٹریا اور ہنگری پر مشتمل مرکزی قوتوں کے خلاف لڑیں جن کے ساتھ بعد میں سلطنت عثمانیہ کا مرکز ترکی اور بلغاریہ بھی شامل ہو گئے۔ جنگ کا ابتدائی جوش و جذبہ اس وقت ماند پڑ گیا جب لڑائی ایک انتہائی مہنگی اور خندقوں کی جنگ جیسی شکل اختیار کر گئی۔ مغربی محاذ پر خندقوں اور قلعہ بندیوں کا سلسلہ 475 میل تک پھیل گیا۔ مشرقی محاذ پر وسیع تر علاقے کی وجہ سے بڑے پیمانے کی خندقوں کی لڑائی ممکن نہ رہی لیکن تنازعے کی سطح مغربی محاذ کے برابر ہی تھی۔ شمالی اٹلی، بالکن علاقے اور سلطنت عثمانیہ کے ترکی میں بھی شدید لڑائی ہوئی۔ لڑائی سمندر کے علاوہ پہلی مرتبہ ہوا میں بھی لڑی گئی۔
نومبر 11, 1918ء کو صبح کے 11 بجے مغربی محاذ پر جنگ بند ہو گئی۔ اُس زمانے کے لوگ اس جنگ کو "جنگ عظیم" کے نام سے منسوب کرتے تھے۔ یہ بند ہو گئی لیکن اس کے اثرات بین الاقوامی، سیاسی، اقتصادی اور سماجی حلقوں میں، آنے والی کئی دہائیوں تک جاری رہے۔
نتائج
اس جنگ میں ایک طرف جرمنی، آسٹریا، خنگری سلطنت، ترکی اور بلغاریہ اور دوسری طرف برطانیہ، فرانس، روس، اٹلی، رومانیہ، پرتگال، جاپان اور امریکا تھے۔ 11 نومبر 1918ء کو جرمنی نے جنگ بند کردی۔ اور صلح کی درخواست کی۔28 جون 1919 کو فریقین کے مابین معاہدہ ورسائی ہوا۔
مسلمان دنیا پر اس کا بہت برا اثر پڑا۔ چونکہ سلطنتِ عثمانیہ جرمنی کا حلیف رہا اس لیے اسے اس جنگ کی بڑی بھاری قیمت ادا کرنی پڑی۔ انگریزوں نے عربوں کو ترکوں کے خلاف عرب بغاوت کی جنگ پر اکسایا اس طرح مسلمانوں میں قومیت کی بنیاد پر جنگ لڑی گئی۔ اور ترکی کے بہت سے عرب صوبے عثمانی سلطان محمد وحیدالدین ششم کے ہاتھ سے چلے گئے۔ بعد میں انگریزوں نے ترکی پر بھی قبضہ کر لیا اور معاہدہ سیورے کی تقسیم کا فیصلہ کیا۔ لیکن کمال اتاترک جیسی عظیم شخصیت نے برطانیہ اور یونان کو ایسا کرنے سے باز رکھا۔ اسی جنگ کے نتیجے میں مسلمانوں کی عظیم خلافت کا خاتمہ ہو گیا۔
جنگ عظیم میں دونوں فریقوں کے تقریباً ایک کروڑ آدمی کام آئے اور دو کروڑ کے لگ بھگ مجروح و معذور ہو گئے۔
پہلی جنگ 104 برس پہلے نومبر کے مہینے میں ختم ھوئی تھی۔ مگر یہ جنگ آج بھی ظلم و برداشت کے داستانوں اور برداشت و رواداری کے جذبوں کو مزید کم سے کم تر کرتی چلی گئی۔ دنیا کے بیشتر اقوام اس جنگ میں آہستہ آہستہ حصہ بنتے گئے۔ اور یوں پوری دنیا اس جنگ کی آگ جھلستی چلی گئی۔ دنیا میں پہلی بار جدید ٹیکنالوجی استعمال کی گئی۔ پہلی بار دنیا نے کیمیائی اور زہریلی گیس کا استعمال دیکھا۔ یہ انسانی تاریخ کی تباہ کن جنگ تھی۔ جس میں تقریباً 90 لاکھ مرد میدان جنگ میں ہلاک ھوئے۔ اور اتنے ہی افراد غربت، بھوک اور بیماری کی نزر ھوگئے۔ تاریخ کے مطابق 19 ویں صدی کے آواخر میں یورپ میں اتحاد بننے لگے تھے۔ 1904 میں فرانس اور برطانیہ نے ایک معاہدہ کیا جو باقاعدہ اتحاد تو نہیں تھا۔ تاہم قریبی تعلقات کے لیے بے حد اہمیت کا حامل تھا۔ اسی طرح ایک معاہدہ برطانیہ اور روس کے مابین 1907 میں (TRIPLE ENTENTE) کے نام سے ایک معاہدہ ہوا تھا۔ جس میں روس، فرانس اور برطانیہ شامل تھے۔ اب یورپ تقسیم ھوگیا۔ ایک طرف جرمنی، آسٹریا، ھنگری، سربیا اور اٹلی جبکہ دوسری طرف روس، فرانس اور برطانیہ تھے۔ جاپان بھی 1902ء میں برطانیہ سے معاہدہ کر چکا تھا۔ اس لیے اس نے برطانیہ کی طرفداری کرتے ھوئے اعلان جنگ کیا۔ اسی خوف اور طاقت کے نشے میں دنیا کے بیشتر ممالک اس جنگ کا حصہ بنتے چلے گئے۔ پہلی عالمی جنگ بیسویں صدی کا پہلا بڑا تنازع تھا۔ اس تنازعے کی بظاہر ابتدا ایک قتل سے ھوئی۔ لیکن جنگ کے سائے کافی عرصے سے ان علاقوں پر منڈلا رھے تھے۔ لیکن اس کا باقاعدہ آغاز 1914ء میں قتل کے بعد ہوا۔ پہلی جنگ عظیم جدید تاریخ کی سب سے زیادہ تباہ کن لڑائی تھی۔ اس جنگ میں عام شہریوں کے ساتھ ساتھ ایک کروڑ فوجی بھی ہلاک ھوئے۔ ہلاکتوں کی اتنی تعداد اس وجہ سے تھی کیونکہ بری، بحری اور فضائی لحاظ سے جدید سے جدید تر ہتھیاروں کا آزادانہ استعمال ہوا۔ اس جنگ میں ایک طرف برطانیہ اوور اس کے حواری تھے۔ جبکہ دوسری طرف جرمنی اور ترکی کے آخری سلطان کی جُیُوش صف آرا تھیں۔ اس جنگ میں جانی اور مالی لحاظ سے اتنا نقصان ہوا۔ کہ دنیا کی تاریخ میں اس کی مثال مشکل سے ملے گی۔ بلکہ اگر یہ کھا جائے تو غلط نہ ھوگا۔ کہ دنیا میں اس جنگ سے پہلے کی جتنی اموات ھوئی تھیں، کو اگر ایک طرف رکھاجائے اور اس جنگ میں جتنی اموات ھوئیں۔ یہ اموات اُن تمام جنگوں سے زیادہ تھیں۔ پہلی عالمی جنگ میں دو کروڑ سے زیادہ افراد ہلاک، لاکھوں غربت، بھوک، بیماریوں کی نزر ھوگئے تھے۔ ان تمام میں ہلاک فوجیوں کی تعداد الگ تھی۔ جو ایک کروڑ کے لگ بھگ تھی۔ پہلی عالمگیر جنگ اس بات کی غمازھے۔ کہ دنیا چاہے جتنی بھی ترقی کرے۔ اور انسان جتنا بھی اپنے آپ کو مہذب کہلائے، وہ نظریے اور زہنیت سے اب بھی ایک وحشی درندے سے کم نہیں۔ اور اُس نے اکثر مواقع پر یہ بات ثابت کی ہے۔ پچھلی صدی کی یہ جنگ عالمی امن و برداشت کے لیے کام کرنے والے لوگوں اور اس نظریے کے لیے ایک زہرِ قاتل کی حثیت رکھتی ہے۔ انسان اب بھی اگر عالمی امن وبرداشت کے حوالے سے کوئی قدم اٹھاتا ہے۔ تو اُسے اپنے اسلاف اور آباواجداد کے ہاتھوں لڑی گئی اس جنگ کی طرف بھی ایک بار دیکھنا پڑتاھے۔ کیونکہ مہذب دنیا کے منہ پر یہ جنگ ایک زوردار طمانچہ ہے۔۔۔۔۔
مزید دیکھیں
پہلی جنگ عظیم زمرہ:آذربائیجان کی جنگیں زمرہ:آرمینیا کی جنگیں زمرہ:آسٹریلیا کی جنگیں زمرہ:اطالیہ کی جنگیں زمرہ:برازیل کی جنگیں زمرہ:برطانوی ہند کی جنگیں زمرہ:بلغاریہ کی جنگیں زمرہ:بیلجیم کی جنگیں زمرہ:پاناما کی جنگیں زمرہ:پرتگال کی جنگیں زمرہ:تاریخ آسٹریا مجارستان زمرہ:تاریخ ریاستہائے متحدہ (1865–1918) زمرہ:تاریخ مونٹینیگرو زمرہ:تائیوان کی جنگیں زمرہ:تھائی لینڈ کی جنگیں زمرہ:جاپان کی جنگیں زمرہ:جدید تاریخ اطالیہ زمرہ:جرمنی کی جنگیں زمرہ:جمہوریہ آئرلینڈ کی جنگیں زمرہ:جمہوریہ چین کی جنگیں زمرہ:جنوبی افریقہ کی جنگیں زمرہ:روس-ترک جنگیں زمرہ:رومانیہ کی جنگیں زمرہ:روڈیسیا کی جنگیں زمرہ:ریاستہائے متحدہ کی جنگیں زمرہ:سربیا کی جنگیں زمرہ:سربیا میں 1910ء کی دہائی زمرہ:سری لنکا کی جنگیں زمرہ:سلطنت عثمانیہ کی جنگیں زمرہ:سوڈان کی جنگیں زمرہ:صوتی مضامین زمرہ:عالمی تنازعات زمرہ:عالمی جنگیں زمرہ:کوریا کی جنگیں زمرہ:کوسٹاریکا کی جنگیں زمرہ:کینیڈا کی جنگیں زمرہ:کیوبا کی جنگیں زمرہ:گواتیمالا کی جنگیں زمرہ:لائبیریا کی جنگیں زمرہ:مالٹا کی جنگیں زمرہ:مملکت متحدہ کی جنگیں زمرہ:مونٹینیگرو کی جنگیں زمرہ:نکاراگوا کی جنگیں زمرہ:نیپال کی جنگیں زمرہ:نیوزی لینڈ کی جنگیں زمرہ:یونان کی جنگیں زمرہ:ہونڈوراس کی جنگیں زمرہ:ہیٹی کی جنگیں زمرہ:بولیویا کی جنگیں زمرہ:جنگ زمرہ:ویکی ڈیٹا سے مطابقت رکھنے والی مختصر تفصیل
صائمہ اکرم چودھری
صائمہ اکرم چودھری (ولادت:23 جون 1985ء، رحیم یار خان، پنجاب، پاکستان) پاکستانی مصنفہ اور ناول نگار ہیں۔
کیریئر
انھوں نے لکھنے کے کیریئر کا آغاز اس وقت کیا جب وہ نویں جماعت میں تھی۔ انہوں نے پھول میگزین میں بچوں کے لیے اپنی پہلی کہانی لکھی۔ اس کا نام "اور کہانی بدل گئی" تھا۔ یہ 1996 میں شائع ہوئی تھی۔انہوں نے سن 2000 میں بڑوں کے لیے لکھنا شروع کیا ، جب ان کی کہانی "تلی راستہ بھول گئی" حنا ڈائجسٹ میں شائع ہوئی۔ ان کی پہلی سیریل 2014 میں ایچ ایم ایم ٹی وی کے لیے محبت ابھی نہیں ہوگی تھی۔ انہوں نے جیو ٹی وی کے لیے 2015 میں عنایہ تمہاری ہوئی نامی سیریل لکھی۔ 2015 میں اے آر وائی ڈیجیٹل کے لیے میرے اجنبی ، ہم ٹی وی کے لیے 2015 میں میرا درد نہ جانے کوئی ، 2017 میں ہم ٹی وی کے لیے آدھیی گواہی۔ ایکسپریس ٹی وی 2020 کے لیے گستاخ۔ جیو ٹی وی کے لیے 2020 میں تیرا ہو گیا لکھا۔ ان کا رومانٹک مزاحیہ سیریل سونو چندا پاکستان اور ہندوستان دونوں جگہ بہت مشہور ہوا انھوں نے سنو چنداسیزن 2 کا سیکوئل بھی لکھا ہے۔
حوالہ جات
زمرہ:1985ء کی پیدائشیں زمرہ:اسلامیہ یونیورسٹی بہاولپور کے فضلا زمرہ:اکیسویں صدی کی پاکستانی مصنفات زمرہ:بقید حیات شخصیات زمرہ:پاکستانی خواتین ناول نگار زمرہ:پاکستانی ناول نگار زمرہ:پاکستانی ٹیلی ویژن مصنفین زمرہ:ٹیلی ویژن مصنفات زمرہ:پنجابی شخصیات
نارمن میلکم (امپائر)
نارمن الیگزینڈر میلکم (پیدائش: 19 مارچ 1955ء) جمیکا کے کرکٹ امپائر ہیں۔ میلکم نے 1993ء میں اپنی لسٹ اے کرکٹ امپائرنگ کا آغاز کیا، اگلے سال فرسٹ کلاس کرکٹ میں ڈیبیو کیا۔
حوالہ جات
زمرہ:جمیکائی کرکٹ امپائر زمرہ:بقید حیات شخصیات زمرہ:1955ء کی پیدائشیں
بیٹل ماؤنٹین ہوائی اڈا
بیرونی روابط
زمرہ:نیواڈا میں ہوائی اڈے زمرہ:لینڈر کاؤنٹی، نیواڈا میں عمارات و ساخات زمرہ:لینڈر کاؤنٹی، نیواڈا میں نقل و حمل زمرہ:1942ء میں قائم ہونے والے ہوائی اڈے زمرہ:نیواڈا میں 1942ء کی تاسیسات
جیسہؤ
جیسہؤ ( لاطینی: Jishou) چین کا ایک کاؤنٹی سطح شہر جو شیانگشی توجیا اور میاو خود مختار پریفیکچر میں واقع ہے۔
تفصیلات
جیسہؤ کا رقبہ 1,062.46 مربع کیلومیٹر ہے، اور اس کی مجموعی آبادی 301,460 افراد پر مشتمل ہے۔
حوالہ جات
زمرہ:مضامین جن میں آسان چینی زبان کا متن شامل ہے زمرہ:مضامین جن میں روایتی چینی زبان کا متن شامل ہے زمرہ:ہونان کی کاؤنٹی سطح تقسیمات زمرہ:ہونان کے شہر زمرہ:Short description is different from Wikidata
ہوم اسٹے
بائیں|تصغیر|300x300پکسل| [[ویت نام|ویتنام میں ایک ہوم اسٹے]] تصغیر|300x300پکسل| تبتی [[آرگالی|ارگالی ہوم اسٹے ، تسوکر، لداخ]] ہوم اسٹے مہمان نوازی اور رہائش کی ایک مقبول شکل ہے جس کے تحت زائرین شہر کے کسی مقامی کے ساتھ رہائش کا اشتراک کرتے ہیں جہاں وہ سفر کر رہے ہیں۔ قیام کی طوالت ایک رات سے لے کر ایک سال تک ہو سکتی ہے اور اسے مفت فراہم کیا جا سکتا ہے ( تحفہ معیشت )، مالی معاوضے کے بدلے میں، مہمان کی جائیداد میں ایک ساتھ یا کسی اور وقت قیام کے بدلے میں (گھر کا تبادلہ)، یا ہاؤس کیپنگ یا میزبان کی جائیداد پر کام کے بدلے (بارٹر اکانومی )۔ ہوم اسٹے باہمی استعمال اور اشتراک کی معیشت کی مثالیں ہیں۔ ارم اسٹے ہوم اسٹے کی ایک قسم ہے، جس میں آنے والا کام کرنے والے فارم پر رہتا ہے۔
ف
حوالہ جات
زمرہ:غیر نظر ثانی شدہ تراجم پر مشتمل صفحات زمرہ:سیاحوں کی رہائش گاہیں زمرہ:ہوٹل اصطلاحات زمرہ:بیک پیکنگ زمرہ:چھوٹے پیغام خانوں کا استعمال کرنے والے مضامین
کرس کائوڈرے
کرسٹوفر اسٹورٹ کاؤڈرے (پیدائش:20 اکتوبر 1957ء) ایک سابق انگریز کرکٹ کھلاڑی ہیں۔ کاؤڈرے آل راؤنڈر کے طور پر کینٹ، گلیمورگن اور انگلینڈ کے لیے کھیلے۔ وہ کرکٹ کھلاڑی اور لائف پیر، کولن کاؤڈرے، ٹون برج کے بیرن کاؤڈرے کا سب سے بڑا بیٹا ہے۔ اس کی تعلیم ٹن برج اسکول میں ہوئی۔
زندگی اور کیریئر
1984ء میں کاؤنٹی کرکٹ میں کینٹ کے لیے اچھے سیزن کے بعد، کاؤڈری کو انگلینڈ کے 1984-85ء کے دورہ بھارت کے لیے منتخب کیا گیا، جس کی قیادت اس کے دوست ڈیوڈ گاور کر رہے تھے، بظاہر بوتھم کے دورے سے باہر ہونے کے بعد ایان بوتھم کی جگہ لی گئی۔ بمبئی میں پہلے ٹیسٹ میں وہ شارٹ ٹانگ پر فیلڈنگ کر رہے تھے جب گوور نے انہیں باؤلنگ کرنے کو کہا۔ اگرچہ وہ اپنے پنڈلی کے پیڈ کو اتارنا بھول گیا تھا، اس نے اپنی چوتھی گیند پر کپل دیو کو بولڈ کیا، جو اپنے پہلے ہی اوور میں وکٹ لینے والے انگلینڈ کے 19ویں بولر تھے۔ اس کے والد اپنی گاڑی میں ٹیسٹ میچ اسپیشل سن رہے تھے اور اس قدر حیران ہوئے کہ انہوں نے ایک طرفہ سڑک پر غلط راستے سے گاڑی چلا دی۔ اس دورے کے بعد، جہاں انہوں نے 96 رنز بنائے تھے اور چار وکٹیں حاصل کی تھیں، کاؤڈرے کو 1988ء تک انگلینڈ نے منتخب نہیں کیا تھا، اور بدنام زمانہ "چار کپتانوں کا موسم گرما"۔ اس سال کاؤڈرے، جس نے کینٹ کو کاؤنٹی چیمپئن شپ ٹیبل میں سب سے اوپر پہنچایا تھا، کو ویسٹ انڈیز کے خلاف پانچ میچوں کی سیریز کے چوتھے ٹیسٹ میں ٹیسٹ ٹیم کی قیادت کرنے کا کام سونپا گیا۔ اس وقت تک ویسٹ انڈیز 2-0 سے آگے تھا، اس نے پچھلے ٹیسٹ میں ایک قابل اعتماد اننگز اور 156 رنز کی فتح کا دعویٰ کیا۔ "ہم سمجھتے ہیں کہ کاؤڈرے کا طرز قیادت وہی ہے جس کی اب ضرورت ہے"، انگلینڈ کے سلیکٹرز کے چیئرمین پیٹر مے، جو کاؤڈرے کے گاڈ فادر بھی تھے، نے جانبداری کے الزامات کے درمیان دعویٰ کیا۔ انگلینڈ کو دس وکٹوں سے بھاری نقصان ہوا، اور آخری ٹیسٹ میں اپنے مخالفین کو غلط ثابت کرنے کا موقع کبھی نہیں آیا، کیونکہ وہ ایک ہی کھیل کے بعد زخمی ہو گئے تھے۔ کینٹ کو اس سال 1988ء کاؤنٹی چیمپیئن شپ میں بھی ورسیسٹر شائر نے جگہ دی تھی۔ انہیں دوبارہ کبھی انگلینڈ کے لیے کپتان یا کھیلنے کے لیے منتخب نہیں کیا گیا۔ کاؤڈرے کے لکھے ہوئے ایک اخباری مضمون نے اسے لارڈز کے راہداریوں میں مشکل میں ڈال دیا اور، 1990ء میں، وہ جنوبی افریقہ کے باغیوں کے دورے میں شامل ہو گئے۔ کولن اور کرس کاؤڈری صرف دوسرے باپ اور بیٹے کا مجموعہ تھے جنہوں نے فرینک اور جارج مان کی تقلید کرتے ہوئے انگلینڈ کی کپتانی کی۔ وہ 1986ء سے 1990ء تک کینٹ کے کپتان رہے۔ وہ گلیمورگن میں ایک ہی سیزن کے بعد 1992ء میں ریٹائر ہوئے، اور اس کے بعد سے وہ ٹاک اسپورٹ کے ساتھ ساتھ اسکائی اسپورٹس کے ساتھ کبھی کبھار پروجیکٹ کے براڈکاسٹر رہے ہیں۔ 1986ء میں، کاؤڈرے نے سوانح عمری کا ایک حجم تیار کیا، جس کا مناسب عنوان تھا گڈ انف، ان تبصروں پر ان کے معمول کے ردعمل سے لیا گیا کہ وہ اپنے والد کی طرح اچھے نہیں تھے۔ کرکٹ کے مصنف کولن بیٹ مین نے کہا، "کاوڈرے بالکل بھی ٹیسٹ کرکٹ کھیلنا خوش قسمت تھے، لیکن وہ اس بدتمیز سلوک کے مستحق نہیں تھے جس سے ان کا انگلینڈ کا مختصر کیریئر ختم ہو گیا" کاوڈرے کے بیٹے فیبان کاوڈرے کو اکتوبر 2011ء میں کینٹ میں پہلی ٹیم کا معاہدہ دیا گیا تھا، مئی 2012ء کے ڈیبیو سے پہلے، کاؤنٹی کی طرف سے کھیلنے والا چوتھا کاؤڈرے اور کینٹ ٹیم کی شیٹ پر نمایاں ہونے والا ایک ہی خاندان کی تیسری نسل بن گیا۔
حوالہ جات
زمرہ:ڈی ایچ رابنز الیون کے کرکٹ کھلاڑی زمرہ:انگلستان کے ایک روزہ کرکٹ کھلاڑی زمرہ:انگلستان ٹیسٹ کرکٹ کپتان زمرہ:انگلستان کے کرکٹ کھلاڑی زمرہ:گلیمورگن کے کرکٹ کھلاڑی زمرہ:میریلیبون کرکٹ کلب کے کرکٹ کھلاڑی زمرہ:انگلستانی ٹیسٹ کرکٹ کھلاڑی
سہیل بن رافع
سہیل بن رافع  غزوہ بدر میں شریک قبیلہ خزرج کے انصارصحابی ہیں۔
ان کا نسب سهيل بن رافع بن أبي عمرو بن عائذبن ثعلبة بن غنم بن مالك بن النجار الأنصاري النجاري ہیں غزوہ بدر غزوہ احد غزوہ خندق اور تمام غزوات میں شریک رہے موسی بن عقبہ نے بیان کیا کہ ان کے اور ان کے بھائی سہل بن رافع قبضہ میں وہ زمین تھی جہاں مسجد نبوی تعمیر ہوئی، عمر بن خطاب کے زمانہ میں وفات پائی ابن مندہ نے سہیل و سہل بن بیضاء کا مسجد نبوی کی زمین کا مالک بیان کیا ہے
فرحان سعید
فرحان سعید (ولادت:14 ستمبر 1984ء) پاکستانی گلوکار، نغمہ نگار، اداکار، ہدایت کار اور کاروباری شخصیت ہیں۔
نیشنل پارٹی پارلیمنٹرینز
نیشنل پارٹی پارلیمنٹرینز، نیشنل پارٹی سے الگ ہونے والا ایک دھڑہ ہے ۔2008ء کے انتخابات کے موقع پر نیشنل پارٹی نے انتخابات میں حصہ نہ لینے کا فیصلہ کیا، لیکن چیف آف جھالا وان، سردار ثناء اللہ زہری کے گروپ نے پارلیمانی سیاست کے ذریعے بلوچستان کے حقوق کے تحفظ کی ضرورت پر زور دیا، یوں یہ گروپ الگ ہو گیا۔ 2008ء کے انتخابات میں یہ پارٹی بلوچستان اسمبلی کی صرف ایک نشست پر کامیابی حاصل کر سکی۔ اس کے صدر صوبائی وزیر سردار ثناء اللہ زہری اور جنرل سیکرٹری سابق وفاقی وزیر مملکت میر ایوب جتک ہیں۔ نیشنل پارٹی مکمل صوبائی خود مختاری کی داعی ہے ۔
زمرہ:بلوچستان زمرہ:بلوچستان کی سیاسی جماعتیں زمرہ:پاکستان کی سیاسی جماعتیں
آئینہ (فلم)
آئینہ 1977ء میں جاری ہونے والی اردو زبان میں پاکستانی فلم تھی۔
فلم آئینہ 18 مارچ، 1977ء میں نمائش کے لیے پیش ہوئی۔ اس فلم کے فلم ساز اے آر شمسی، ہدایت کار نذر الاسلام،نغمہ نگار تسلیم فاضلی، اختر یوسف اور موسیقار روبن گھوش تھے۔ آئینہ نے پاکستان میں کامیابی کے نئے ریکارڈ قائم کیے۔ کراچی صرف ایک سینما اسکالا میں اس کی نمائش 4 سال، 9 ماہ، 27 دن جاری رہی۔ یوں اس فلم نے مجموعی طور پر اپنی نمائش کے 401 ہفتے مکمل کیے۔
اداکار
فلم کی کاسٹ میں ندیم، شبنم، ریحان، قوی خان، زرقا، شاہ زیب (چائلڈ اسٹار)، خالد سلیم موٹا، حنیف، ناصرہ، بابر، نمو اور نینا شامل تھے۔
موسیقی
اس فلم کی موسیقی روبن گھوش نے ترتیب دی جبکہ نغمات تسلیم فاضلی اور اختر یوسف نے لکھے۔ اس فلم میں مہدی حسن، مہناز بیگم، نیرہ نور اور عالگیر نے اپنی آواز کا جادو جگایا۔
اعزازات
آئینہ نے مجموعی طور پر 12 نگار ایوارڈ حاصل کیے۔ یہ ریکارڈ ایسا ریکارڈ ہے جو آج بھی قائم ہے۔ آئینہ نے یہ ایوارڈ جن شعبوں میں حاصل کیے ان میں :
حوالہ جات
زمرہ:1977ء کی پاکستانی فلمیں زمرہ:1977ء کی فلمیں زمرہ:1977ء کی ڈراما فلمیں زمرہ:اردو زبان کی فلمیں زمرہ:پاکستانی رومانوی ڈراما فلمیں زمرہ:پاکستانی فلمیں زمرہ:نگار اعزاز جیتنے والی شخصیات زمرہ:Short description is different from Wikidata زمرہ:1970ء کی دہائی کی اردو زبان کی فلمیں زمرہ:اردو زبان کی پاکستانی فلمیں
پاکستان کے صدارتی انتخابات، 1965ء
پاکستان کی تاریخ کے دوسرے صدارتی انتخابات 2 جنوری 1965ء کو منعقد ہوئے تھے۔ ایوب خان اس دور میں کنونشن مسلم لیگ کے حمایت یافتہ تھے۔ جبکہ فاطمہ جناح کی حمایت کمبائینڈ اپوزیشن پارٹیز نامی پانچ جماعتی اتحاد کر رہا تھا۔ ان انتخابات میں بیسک ڈیموکریٹس نے فاطمہ جناح کے مقابلے میں ایوب خان کو ایک اور مدت کے لیے صدر منتخب کیا۔ انتخابات کے نتائج کے بعد ایوب خان پر انتخابات میں خصوصاً مشرقی پاکستان اور کراچی میں دھاندلی کے شدید الزامات بھی لگے تھے۔
پس منظر
جب تاشقند میں معاہدہ طے پا رہا تھا تو بقول ذوالفقار علی بھٹو نے ایوب خان کو یہ مشورہ دیا تھا کہ ”بین الاقوامی دباؤ کے تحت یہ ضروری ہے کہ دونوں ملک اپنی اپنی فوجیں زمانہ امن کی پوزیشن پر سرحدوں پر لے آئیں لیکن کشمیر اقوام متحدہ کی سیکورٹی کونسل کے تحت ایک متنازع علاقہ ہے جس کو اقوام متحدہ کی قرار دادوں کے مطابق ہی حل ہونا ہے اور یہاں عالمی سطح کی تسلیم شدہ سرحد نہیں اس لیے مقبوضہ کشمیر میں پاکستانی فوجیں جہاں تک آگے بڑھ چکی ہیں وہاں نئی جنگی بندی لائن قرار دی جائے“ اور بقول ذوالفقار علی بھٹو یہاں جب اُن کے اس اعتراض کے باوجود پاکستان اور بھارت کے درمیان معاہدہ تاشقند پر دستخط ہوگئے تو ذوالفقار علی بھٹو نے اس کے تھوڑے عرصے بعد وزارت خارجہ سے استعفیٰ دے دیا اور پھر پاکستان پیپلز پارٹی بنا کر ایوب خان کے خلاف تحریک شروع کردی یہ تحریک اس لیے بھی زیادہ قوت اختیار کر گئی جب جنوری 1965 میں ایوب خان نے بنیادی جمہوریت اور صدارتی نظام کے لیے 1962 کے آئین کے تحت دوسرے انتخابات کروائے تھے۔ جس میں متحدہ حزب اختلاف نے فاطمہ جناح کو مشترکہ طور پر صدارتی امیدوار نامزد کیا تھا، بھٹو ایوب خان کی اس صدارتی انتخابی مہم میں ایوب خان کے ساتھ تھے اِن انتخابات میں بیسک ڈیموکریٹس کی تعداد دُگنی کردی گئی تھی۔
انتخابی مہم
الیکشن کمیشن نے صدارتی انتخاب کے لیے ایک ماہ کی انتخابی مہم چلانے کی اجازت دی تھی۔ لیکن جب اِسٹیبلشمنٹ کو احساس ہوا کہ عام لوگ فاطمہ جناح کو سننے کے لیے جوق در جوق آ رہے ہیں تو پھر الیکشن کمیشن نے ہر فریق کے لیے زیادہ سے زیادہ نو پروجیکشن میٹنگز منعقد کرنے کی حد لگا دی۔ جن میں صرف الیکٹورل کالج کے بیسک ڈیموکریٹس یا صحافی شریک ہو سکتے تھے۔ عوام کو ان اجلاسوں میں آنے کی ممانعت تھی۔
نتیجہ
عجیب بات ہے کہ ایوب خان جنہیں عام طور پر ایک لبرل اور سیکولر شخصیت سمجھا جاتا تھا انہوں نے کئی علما سے عورت کے سربراہ مملکت ہونے کے خلاف فتویٰ لیا۔ جبکہ جماعت اسلامی پاکستان نے کھل کر فاطمہ جناح کی حمایت کی۔ ایوب خان کو یہ سہولت بھی حاصل تھی کہ وہ باسٹھ کے آئین کے تحت اس وقت تک صدر رہ سکتے تھے جب تک ان کا جانشین منتخب نہ ہوجائے۔
چنانچہ ایوب خان بحثیت صدر پوری سرکاری مشینری اور ہر طرح کا دباؤ برتنے کے بعد حسبِ توقع بھاری اکثریت سے فاطمہ جناح کو ہرانے میں کامیاب ہوگئے۔ اس کے نتیجے میں سیاسی حلقوں میں جو مایوسی پھیلی اس نے تین برس بعد ایوب خان کے خلاف بھرپور ملک گیر ایجی ٹیشن کی بنیاد رکھ دی۔
مزید دیکھیں
زمرہ:پاکستان میں صدارتی انتخابات زمرہ:ایشیا میں 1965ء کے انتخابات زمرہ:1965ء میں پاکستان زمرہ:ویکی ڈیٹا سے مطابقت رکھنے والی مختصر تفصیل
جولیوس نیریرے
جولیوس نیریرے ایک تنزانی نوآبادیاتی مخالف کارکن، سیاست دان اور سیاسی نظریہ کار تھے۔ وہ 1961ء سے 1963ء تنزانیہ کے وزیر اعظم اور 1963ء سے 1964ء تک تنزانیہ کے پہلے صدر بھی رہے۔
سید مناظر احسن گیلانی
ولادت و خاندانی پس منظر
مناظر احسن گیلانی 9 ربیع الاول 1310ھ بہ مطابق 1 اکتوبر 1892ء کو اپنی ننھیال استھانواں، ضلع پٹنہ (موجودہ ضلع نالندہ)، بہار (اس وقت کے بنگال پریزیڈنسی) میں پیدا ہوئے۔
گیلانی کے جد امجد محمد احسن گیلانی ایک جید عالم دین تھے، سرحد و کابل تک کے علماء جن کے تلامذہ کی فہرست میں آتے ہیں، عبد اللہ ہزاروی ثم گیلانی، رفیع الدین رئیس شکرانواں، عبد الغفور رمضانپوری، عبد السلام بھاگلپوری اور دائم علی گیلانی ثم ٹونکی وغیرہ جن کے تلامذہ میں شامل ہیں۔
تعلیم و تربیت
ان کی ابتدائی تعلیم رسم بسم اللّٰہ سے لے کر اردو، فارسی اور ابتدائی عربی تک گھر پر ہوئی، جس کا وافر حصہ اپنے چچا سید ابو نصر گیلانی سے پڑھا، پھر 1314ھ کو چودہ سال کی عمر میں گیلانی ٹونک، راجستھان گئے اور وہیں پر مدرسہ خلیلیہ، ٹونک میں 1431ھ تک تقریباً آٹھ سال رہ کر برکات احمد ٹونکی اور محمد اشرف ملتانی کے پاس معقولات اور منقولات کی دورۂ حدیث سے پہلے تک کی کتابیں پڑھیں۔ گیلانی کے ٹونک کے ساتھیوں میں عبد الرشید رانی ساگری بھی تھے۔
انھوں نے دار العلوم دیوبند میں صحیح البخاری اور جامع ترمذی محمود حسن دیوبندی سے، صحیح مسلم انور شاہ کشمیری سے، سنن ابو داؤد شبیر احمد عثمانی پھر اصغر حسین دیوبندی سے، سنن نسائی حسین احمد مدنی سے، سنن ابن ماجہ غلام رسول ہزاروی سے اور موطأ امام مالک و موطأ امام مالک عزیز الرحمن عثمانی سے پڑھی۔
دار العلوم دیوبند کے زمانۂ طالب علمی میں گیلانی کو محمود حسن دیوبندی (شیخ الہند) کے شرفِ تلمذ کے ساتھ ساتھ ان سے بیعت ہونے کی سعادت بھی نصیب ہوئی؛ مگر ایک سال کے بعد ہی محمود حسن مکہ گئے اور شریفِ مکہ کے ذریعے انگریزوں نے گرفتار کرکے انھیں اسیرِ مالٹا کر دیا، واپسی ہوئی تو چند مہینوں کے بعد ہی ان کا انتقال ہو گیا اور گیلانی ان سے مزید مستفید نہ ہو سکے۔
حیدرآباد، دکن کے زمانۂ قیام میں گیلانی نے سلسلۂ قادریہ کے ایک بغدادی الاصل بزرگ سے اپنا تعلقِ بیعت قائم کیا اور خلافتِ بیعت سے نوازے گئے، پھر محمد حسین نامی ایک حیدرآبادی بزرگ سے وابستہ ہوئے اور چند ہی عرصے بعد ان کے بھی خلیفہ و مجاز ہوئے۔
عملی زندگی
گیلانی نے دار العلوم دیوبند کے زمانۂ طالب علمی میں ہی محمود حسن دیوبندی کے مشورے پر رسالہ القاسم دیوبند میں ”خیر الامم کا طغرائے امتیاز“ کے عنوان سے چھ قسطوں میں اپنا پہلا مضمون لکھا تھا، جس نے ان کی قلمی زندگی کے لیے مہمیز کا کام کیا۔ بعد میں معارف اعظم گڑھ، برہان دہلی، الفرقان لکھنؤ، صدقِ جدید لکھنؤ اور رسالہ دار العلوم دیوبند جیسے رسائل و جرائد میں ان کے مقالات و مضامین شائع ہوا کرتے تھے۔
دورۂ حدیث سے فراغت کے بعد ٹونک، حیدرآباد اور احمد آباد ہوتے ہوئے چھ سات مہینوں کے بعد 1334ھ کو وہ دار العلوم میں معین مدرس مقرر کیے گئے اور تدریسی خدمت کے ساتھ وقتی طلبی پر تقریری پروگراموں میں جانا، نیز ماہنامہ القاسم اور ماہنامہ الرشید کے مضامین کی ترتیب و تزئین انھیں کے ذمے تھی اور ذی الحجہ 1435ھ تک ہی دیوبند میں مقیم رہے۔
تحفظ ناموس رسالت کے پس منظر میں دیوبند سے کلکتہ جانا ہوا اور واپسی میں 1919ء میں حیدرآباد، دکن ہی میں رک گئے اور حمید الدین فراہی کے مشورے پر نودمیدہ عثمانیہ یونیورسٹی میں خدمات کے لیے درخواست دیا، فراہی کے درس قرآن میں شریک ہوکر استفادہ کرتے رہے اور ایک سال کے بعد فراہی نے اس وقت کے حیدرآباد، دکن کے صدر الصدور حبیب الرحمان خاں شیروانی سے سفارش کی، پھر گیلانی اپنے وطن چلے گئے اور 1920ء میں عثمانیہ یونیورسٹی میں شعبۂ دینیات کے استاذ کی حیثیت سے بلائے گئے؛ یہاں تک کہ 1949ء میں اسی شعبے کے صدر اور ڈین کی حیثیت سے ریٹائر ہوئے۔ ان کے تلامذہ میں محمد حمید اللہ اور غلام محمد ربانی شامل تھے۔
1350ھ بہ مطابق 1930ء کو گیلانی رکن مجلس شوریٰ دار العلوم منتخب ہوئے اور شوال 1367ھ (بہ مطابق اگست 1948ء) میں مجلس شوریٰ سے سبکدوش ہوگئے۔
گیلانی عثمانیہ یونیورسٹی میں مختلف اوقات میں پروفیسر، شیخ الحدیث اور صدر شعبۂ دینیات کے مناصب پر فائز رہے، نیز وہاں کے قیام کے دوران میں مسلم یونیورسٹی، ڈھاکہ یونیورسٹی، لکھنؤ یونیورسٹی، اورنگل یونیورسٹی، لاہور اور بہار و پنچاب یونیورسٹی کے اگزامینر بھی رہ چکے تھے۔
اعزازات و خصوصیات
1 تا 2 دسمبر 2018ء کو، انسٹی ٹیوٹ آف آبجیکٹیو اسٹڈیز، نئی دہلی نے اے. این. سنہا انسٹی ٹیوٹ آف سوشل اسٹڈیز، پٹنہ میں ”مولانا مناظر احسن گیلانی کی حیات و خدمات“ پر ایک دو روزہ قومی کانفرنس کا اہتمام کیا۔
ابو سلمان شاہجہانپوری نے بھی ”مولانا سید مناظر احسن گیلانی: شخصیت اور سوانح“ کے عنوان سے گیلانی کی سوانح عمری لکھی ہے۔
عبد الماجد دریابادی گیلانی کی خصوصیات کا ذکر کرتے ہوئے لکھتے ہیں کہ مولانا بیک وقت مفسر، محدث، فقیہ، متکلم، معقولی اور صوفی صافی تھے۔ تاریخی مطالعہ کی وسعت و کثرت نے انھیں مؤرخ بھی بنا دیا تھا۔ طلبہ اور اونچے یونیورسٹی طلبہ کے حق میں بہترین معلم تھے اور ایک بہترین مقرر و خوش بیان خطیب بھی تھے۔
وفات
گیلانی 9 نومبر 1953ء سے دل کی تکلیف میں مبتلا ہوئے، مارچ 1954ء میں دل کا دوسرا دورہ پڑنے کے بعد انھیں پٹنہ کے ہسپتال میں منتقل کیا گیا اور احمد عبدالحئی نامی ڈاکٹر ان کا علاج کر رہے تھے، ڈاکٹر نے ان کو لکھنے پڑھنے سے منع کر دیا تھا۔ گیلانی کا انتقال 25 شوال 1375ھ بہ مطابق 5 جون 1956ء کو بوقت سات بجے صبح ان کے آبائی علاقہ گیلانی، بہار میں ہوا، نماز جنازہ سید فصیح احمد استھانوی نے پڑھائی اور اپنے آبائی قبرستان میں سپردِ خاک کیے گئے۔
سائنس میں خواتین
تصغیر|upright=1.2| "خواتین ہندسہ کی تعلیم دے رہی ہیں" اصول اقلیدس کے قرون وسطیٰ کے ایک ترجمہ میں یہ تصویر دی گئی ہے۔ زمانہ قدیم ہی سے سائنس میں خواتین کا نمایاں کردار اور اس میدان میں ان کی نہایت وقیع خدمات رہی ہیں۔ چنانچہ صنف اور سائنس میں دلچسپی رکھنے والے مؤرخین نے خواتین کی ناقابل فراموش سائنسی کاوشوں اور کامیابیوں پر روشنی ڈالی ہے۔ نیز اس میدان میں خدمات انجام دینے کے دوران میں خواتین کو جن مشکلات کا سامنا رہا، ہم عصروں میں اپنی کاوشوں کا جائزہ دلوانے کے لیے جو حکمت عملیاں انہوں نے استعمال کیں اور اہم سائنسی جرنلوں اور دیگر اشاعتوں میں اپنے کاموں کو قبولیت بخشوانے کے لیے جو راستہ انہوں نے اختیار کیا، ان تمام معاملات کی تاریخی، تنقیدی اور سماجیاتی تحقیق اب خود ایک تعلیمی شعبہ بن چکا ہے۔
طب کے شعبے میں خواتین کے کردار کا ذکر متعدد ابتدائی تہذیبوں میں ملتا ہے اور قدیم یونان میں فطری فلسفے کا مطالعہ خواتین کے لیے دستیاب تھا۔ پہلی اور دوسری صدی عیسوی میں کیمیا کی ابتدائی سائنس میں خواتین نے اپنا حصّہ ڈالا۔ قرونِ وسطیٰ کے راہب خانے خواتین کی تعلیم کے حوالے سے اہم مقام رکھتے ہیں اور ان میں سے بعض نے خواتین کو اس کے مواقع بھی فراہم کیے کہ وہ علمی تحقیق میں اپنا حصّہ ڈالیں۔ تاہم جب 11ویں صدی میں پہلی مرتبہ یونیورسٹیوں یا جامعات کا ظہور ہوا تو زیادہ تر خواتین یونیورسٹی تعلیم سے دور رہیں۔و1و اٹلی میں طبّی شعبوں میں خواتین کو تعلیم فراہم کرنے کا رویّہ دیگر مقامات کے مقابلے میں زیادہ آزاد نظر آتا ہے۔ سائنسی شعبوں کی تعلیم میں یونیورسٹی نشست (یونیورسٹی چیئر) حاصل کرنے والی پہلی خاتون کی حیثیت سے معروف شخصیت 18ویں صدی کی اطالوی سائنس داں لارا بسّی تھیں۔
گو کہ 18 ویں صدی میں عموماً شعبہ ہائے زندگی کے صنفی کردار متعیّن تھے، لیکن اس کے باوجود خواتین نے سائنس کے میدان میں بہت زیادہ پیش رفت کی۔ 19ویں صدی میں بھی خواتین رسمی سائنسی تعلیم سے دور تھیں، لیکن اس عرصے میں وہ تعلیم یافتہ سوسائیٹیوں کا حصہ بننے لگیں۔ 19ویں صدی کے اواخر میں خواتین کے کالج میں تعلیم حاصل کرنے کے رجحان میں اضافہ ہوا اور یوں خواتین سائنس دانوں کو ملازمتیں اور تدریس کے مواقع میسر آئے۔ طبیعیات میں نوبل انعام (1903ء) حاصل کرنے والی پہلی خاتون ماری کیوری نے دوسری مرتبہ تابکاری کے موضوع پر کیمیا میں نوبل انعام (1911ء) حاصل کیا۔ 1901ء سے 2010ء کے عرصہ میں چالیس خواتین کو نوبل انعام سے نوازا گیا جن میں سے 17 خواتین کو طبیعیات، کیمیا، فعلیات (فزیالوجی) اور طب کے شعبوں میں نوبل انعام ملا ہے۔و2و
بین الثّقافتی منظر نامے
گو کہ 1970ء اور 1980ء کی دہائیوں میں خواتین سائنس دانوں کے بارے میں بہت ساری کتابیں اور مضامین شائع ہوئے لیکن حقیقتاً ان تمام مطبوعات نے رنگت کی بنیاد پر اور یورپ و شمالی امریکا سے باہر کی خواتین کو نظر انداز کیا۔ اس سے چند مطبوعات مستثنیٰ ہیں جن میں خواتین سائنس دانوں کے بارے میں ڈیرک ریکٹر کی 1982ء میں شائع ہونے والی کتاب قابل ذکر ہے۔و3و
کوبلٹز کا کہنا ہے کہ سائنس میں خواتین کے بارے میں یہ مفروضات مختلف ثقافتوں کے معیار پر پورا نہیں اترتے۔ مثال کے طور پر:و5و
قدیم تاریخ
ٌٌٌٌٌٌطب کے شعبے سے خواتین کی وابستگی کا تذکرہ متعدد ابتدائی تہذیبوں میں ملتا ہے۔ ایک قدیم مصری، میرٹ پتاہ (2700 قبل مسیح) کو ایک تحریر میں "مرکزی معالج" کے طور پر بیان کیا گیا ہے، جو سائنس کی تاریخ میں اوّلین پہچانی جانے والی خاتون سائنس داں ہیں۔ ہومر نے جنگِ ٹروجن سے قبل (1194 تا 1184 قبل مسیح) اگامیڈے کو قدیم یونان میں ایک معالج کے طور پر بیان کیا گیا ہے ۔ ایگنو ڈائیکے پہلی خاتون معالج تھیں، جنہوں نے چوتھی صدی قبل مسیح میں ایتھنز میں قانونی طور پر طبّی خدمات فراہم کرنے کا آغاز کیا۔
قدیم یونان میں خواتین کو فطری فلسفے کے مطالعے کی اجازت تھی۔ تذکرہ ہونے والی مثالوں میں ایگلاؤ نائیکے شامل ہیں – جنہوں نے گرہنوں کی پیش گوئی کی؛ اور تھیانو — جو ریاضی داں اور معالج تھیں – فیثاغورث کی شاگرد (ممکنہ طور پر زوجہ) تھیں؛ اور اس نام پر ایک مدرسہ بھی تھا ، جس کو فیثا غورث نے کروتونے کروتونے میں قائم کیا؛ جس میں بہت ساری دیگر خواتین شامل تھیں۔و6و پولکس میں ایک تحریری اقتباس ان لوگوں کے بارے میں بتاتا ہے کہ جنہوں نے رقم کی صورت میں سکّے ڈھالنے کا طریقہ ایجاد کیا؛ جس میں فائیڈون اور سائم کی ڈیموڈائیکے کا تذکرہ ہے، جو فریجین بادشاہ میڈاس کی زوجہ اور سائم کے اگامیمون بادشاہ کی بیٹی تھیں۔و7و روایات بتاتی ہیں کہ کسی اگامیمون – آئولیان سائم کے بادشاہ کی بیٹی نے فریجین بادشاہ جسے میڈاس کہا جاتا تھا، سے شادی کی۔و8و یہ تعلّق یونانیوں کو یہ سہولت فراہم کرنے کا باعث بن سکتا ہے کہ انہوں نے اپنے حروفِ تہجی فریجین قوم سے مستعار لیے، کیونکہ فریجین حروفِ تہجی کی اشکال آئو لیس کی تحریروں سے قریب ترین طور پر ملتی جلتی ہیں۔و8و
1200 قبل مسیح کے آس پاس – بابلی تہذیب کے دور کے دوران دو خواتین عطر ساز جن کے نام تپّوتی-بیلا ٹیکالم اور نینو (نام کا ابتدائی نصف کھو چکا ہے) ہیں، پودوں سے عرق نکالنے اور کشید کرنے کے عمل کے قابل تھیں۔ اگر ہمیں کیمیا یا کیمیائی آلات کے استعمال اور عمل کے حوالے سے دلیل دینی ہے، تو ہم ان دو خواتین کو پہلی دو کیمیادانوں کے طور پر شناخت کر سکتے ہیں۔ یہاں تک کہ مصری شاہی دور کے دوران، خواتین اطلاقی کیمیا سے وابستہ تھیں – جیسے بیئر سازی اور ادویاتی مرکبات کی تیاری۔و9و ایسی خواتین کی اچّہی خاصی تعداد کا تذکرہ ہے، جنہوں نے کیمیا کے شعبے میں نمایاں شراکت کاری کی ہے۔و9و ان میں سے زیادہ تر اسکندریہ میں پہلی اور دوسری صدی سنہ مشترکہ کے دوران قیام پزیر تھیں، جہاں غناسطی روایت نے خواتین کی شراکت کاریوں کو اہمیت بخشی تھی۔ خواتین کیمیا دانوں میں سے زیادہ مشہور میری یہودن کے سر اس بات کا سہرا جاتا ہے کہ انہوں نے متعدد کیمیائی آلات ایجاد کیے، جن میں دہرا بوائلر (بین-ماری) شامل ہے؛ اس دور کے لحاظ سے عرق کشی کی تخلیق یا بہتری۔و9وو10و ایسے عرق کشی کے آلات کو کیروٹاکیس (سادہ آلہ) اور ٹرائیبائیکوس (ایک پیچیدہ عرق کشی کا آلہ) کہا جاتا تھا۔و9و
اسکندریہ کی ہائی پیشیا (350 تا 415 سنہ مشترکہ) – اسکندریہ کے تھیون کی بیٹی، اسکندریہ میں جدید افلاطونی مدرسے کی ایک جانی مانی استاذ تھیں، جو فلکیات، فلسفے اور ریاضی کی تعلیم دیتی تھیں۔و11وو12و ان کو تاریخ میں پہلا خاتون ریاضی داں تسلیم کیا جاتا ہے، جس کی وجہ ریاضی کے لیے ان کی نمایاں اور اہم شراکت کاریاں ہیں۔و12و ہائی پیشیا کے سر اس بات کا بھی سہرا جاتا ہے کہ انہوں نے جیومیٹری، الجبرا اور فلکیات کے حوالے سے تین اہم صحیفے تحریر کیے؛ اس کے ساتھ ساتھ ہائیڈرو میٹر، سیاروی حرکات و سکنات کو ماپنے والا فلکیاتی آلہ (ایسٹرولیب) اور پانی کو کشید کرنے والا آلہ جیسی ایجادات ان سے منسوب ہیں۔و6وو13و یہاں تک کہ اس بات کی شہادت بھی موجود ہے کہ ہائی پیشیا نے عوامی خطبات دیے اور اسکندریہ میں کسی قسم کا عوامی دفتر بھی سنبھالا۔14و تاہم ان کی بھرپور زندگی 415 سنہ مشترکہ میں مسیحی انتہا پسندوں – جن کو پیرابالانی کے طور پر جانا جاتا تھا – کے ہاتھوں مختصر ہو کر اختتام پزیر ہوئی؛ جنہوں نے ہائی پیشیا کو رسوا کیا – جسم کے ٹکڑے کیے — اور ان کی لاش کے ٹکڑوں کو جلا دیا۔و14و بعض علما تو یہاں تک کہتے ہیں کہ ہائی پیشیا کی موت نے سائنس میں خواتین کے کردار کے باب کو آیندہ آنے والی مزید کئی صدیوں کے لیے بند کر دیا۔و12و
قرونِ وسطیٰ کا یورپ
یورپی قرونِ وسطیٰ کے ابتدائی ادوار کو تاریک ادوار بھی کہا جاتا ہے؛ جن کے دوران روم کی سلطنت کا زوال ہوا۔ لاطینی مغرب شدید مشکلات سے دوچار تھا؛ اس صورتِ حال نے یورپ کی فکری نشو و نما کو ڈرامائی طور پر نقصان پہنچایا۔ گو کہ فطرت کو اس وقت بھی ایسے نظام کے طور پر دیکھا جاتا تھا، جس کو دلیل کی روشنی میں سمجھا جاسکتا ہے، لیکن تخلیقی اور ترقّی پسند سائنسی کھوج کا فقدان تھا۔و15و عرب دنیا کے سر اس بات کا سہرا جاتا ہے کہ انہوں نے سائنسی ترقّی کے سرمایوں کو محفوظ کیا۔ عرب علما نے اصلی تحقیقی کام پیش کیا اور کلاسیکی ادوار کے قلمی نسخوں کی نقول شائع کیں۔و16و اس دوران مسیحیت دوبارہ احیاء کے دور سے گزر رہی تھی اور مغربی تہذیب کو اس کے نتیجے میں نئی زندگی ملی۔ کسی حد تک اس احیاء کی وجہ یہ تھی کہ مردوں اور خواتین کے لیے خانقاہوں نے پڑھنے اور لکھنے کی مہارتوں کی نشو و نما کی؛ اور راہبوں اور راہباؤں نے ماضی کے علما کی اہم تحریروں کو اکٹّھا کیا اور انہیں نقل کیا۔و16و (حوالہ درکار)
جیسا کہ پہلے بیان کیا گیا کہ اس عرصے کے دوران کانوینٹ، خواتین کی تعلیم کے لیے ایک اہم مقام تھے – کیونکہ خانقاہیں لکھنے اور پڑھنے کی مہارتوں کی حوصلہ افزائی کرتی ہیں؛ اور ان میں سے بعض برادریوں نے خواتین کو عالمانہ تحقیق میں شراکت کاری کے مواقع فراہم کیے۔و16و اس کی ایک مثال جرمن نژاد خاتون پادری ہلگارڈ آف بنجین (1098 تا 1179 سنہ مشترکہ) ہیں – جو مشہور فلسفی اور ماہرِ نباتات ہیں، جو اپنی سیر حاصل تحریروں کے باعث جانی جاتی ہیں؛ جن میں طب، نباتیات اور فطری تاریخ (1151 تا 1158) شامل ہیں۔و17و ایک اور مشہور جرمن نژاد خاتون پادری ہروس ویتھا آف گینڈر شائم (935 تا 1000 سنہ مشترکہ) و16و تھیں ، جنہوں نے خواتین کی فکری صلاحیتوں کی حوصلہ افزائی کرنے میں مدد دی۔ تاہم، خواتین کی خانقاہوں میں اضافے کے ساتھ تمام مردانہ حفظِ مراتب کو ان خانقاہوں میں خوش آمدید نہیں کہا جاتا تھا؛ اور لہٰذا اس صورت حال سے خواتین کی ترقّی کے خلاف محاذ آرائی کی کیفیت پیدا ہو گئی۔ اس کے نتیجے میں بہت سارے مذہبی سلسلے خواتین کے لیے بند ہو گئے؛ انہوں نے خواتین کے لیے خانقاہیں بند کر دیں؛ اور مجموعی طور پر خواتین کے لیے لکھنے اور پڑھنے کے لیے سیکھنے کی صلاحیتوں کے مسدود کر دیے گئے۔ اس کے ساتھ ہی سائنس کی دنیا کا دروازہ خواتین کے لیے بند ہو گیا، جس کے باعث سائنس میں خواتین کا اثرو رسوخ محدود ہو گیا۔و16و
11ویں صدی کے دور میں اوّلین یونیورسٹیوں یا جامعات کا قیام عمل میں آیا۔ زیادہ تر خواتین جامعات کی تعلیم سے خارج رہیں۔و1و تاہم، اس حوالے سے بعض استثنیٰ تھے۔ مثال کے طور پر اطالوی یا اٹلی کی یونیورسٹی آف بولونگا نے 1088 میں اپنے آغاز سے ہی خواتین کو خطبات یا لیکچرز میں شرکت کرنے کی اجازت دی۔و18و
اٹلی میں طب کے شعبے میں خواتین کو تعلیم دینے کا رویّہ دیگر مقامات کے مقابلے میں زیادہ آزادانہ نظر آتا ہے۔ 11ویں صدی میں خاتون طبّی ماہرہ تروتولا ڈی روگیئرو کے بارے میں قیاس کیا جاتا ہے کہ انہوں نے میڈیکل اسکول آف سالیرنو میں نشست (چیئر) سنبھالی تھی، جہاں انہوں نے اعلیٰ طبقے سے تعلّق رکھنے والی بہت ساری خواتین کو تعلیم دی؛ ان خواتین کے گروہ کو بعض اوقات "لیڈیز آف سالیرنو" بھی کہا جاتا ہے۔و10و خواتین سے متعلّق طب کے متعدّد شعبوں کی تحریروں – جیسے دایہ گیری اور امراض نسواں سے متعلق تحریروں کو اکثر و بیشتر تروتولا سے منسوب کیا جاتا ہے۔
ڈوروتیا بوچا ایک اور ممتاز اطالوی ماہرِ طب تھیں۔ انہوں نے 1390 سے چالیس سال تک یونیورسٹی آف بولوں گا کی "نشست برائے فلسفہ اور طب" سنبھالے رکّہی۔و18وو19وو20وو21و دیگر اطالوی خواتین جن کا طب کے شعبے میں شراکت کاریوں کے حوالے سے تذکرہ محفوظ ہے، ان میں ابیلا، جیکوبینا فیلیسی، الیساندرا گیلیانی، ریبیکا ڈی گوارنا، مارگاریٹا، مرکیوریاڈے (14ویں صدی)، کانستینس کیلنڈا]]، کلاریس ڈی دوری سیو (15ویں صدی)، کانستانزا، ماریا انکارناتا اور ٹامسیا ڈی میٹیئو شامل ہیں۔و19وو22و
بعض خواتین کی کامیابی کے باوجود، قرون وسطیٰ کے دور میں ثقافتی جانب داریوں نے خواتین کی تعلیم اور سائنس میں شراکت کاریوں کے اوپر سے منفی اثر ڈالا۔ مثال کے طور پر، خواتین کے حوالے سے مسیحی عالِم، سینٹ ٹامَس اکوائیناس تحریر کرتے ہیں، "عورت ذہنی طور پر اس قابل نہیں ہے کہ قیادت کا عہدہ سنبھال سکے"۔و1و
سائنسی انقلاب (16ویں اور 17ویں صدی)
17ویں صدی کے طبقہء اشرافیہ سے تعلّق رکھنے والی، مارگریٹ کیوِنڈِش نے اس دور کی بعض اہم ترین بحثوں میں حصّہ لیا۔ تاہم، ان کو انگلش رائل سوسائٹی میں شامل نہیں کیا گیا تھا – گو کہ انہیں سوسائٹی کے ایک اجلاس میں شرکت کی اجازت دی گئی تھی۔ انہوں نے سائنسی معاملات پر مختلف کام تحریر کا حصّہ بنائے، جن میں "تجرباتی فلسفے پر مشاہدات(1666)" اور "فطری فلسفے کی بنیادیں" شامل ہیں۔ ان کاموں میں وہ خاص طور پر اس پروان چڑھتے عقیدے کی ناقد تھیں کہ سائنس کے ذریعے انسان فطرت پر قادر ہو گئے ہیں۔ ان مشاہدات نے بیکن کی تجرباتی سائنس پر تنقیدی جائزہ پیش کیا اور یہ تنقید کی کہ خورد بینیں غیر کامل مشینیں ہیں۔و23و
جرمنی میں خواتین کی اشیاء کی پیداوار میں شرکت کی روایت نے بعض خواتین کو اس قابل بنایا کہ وہ مشاہداتی سائنس کے ساتھ وابستہ ہوں، خصوصاً فلکیات۔ 1650 سے 1710 کے درمیان جرمن ماہرینِ فلکیات میں 14 فی صد تعداد خواتین کی تھی۔و24و جرمنی میں سب سے زیادہ مشہور خاتون ماہرِ فلکیات، ماریا ونکل مین تھیں۔ والد اور انکل سے انہوں نے تعلیم حاصل کی؛ اور فلکیات کی تربیت انہوں نے قرب و جوار رہنے والے خود اپنے بل پر سیکھنے کے لیے کوشاں ماہرینِ فلکیات سے حاصل کی۔ ان کے بہ طور ماہرِ فلکیات عملی طور پر کام کرنے کا موقع اس وقت آیا، جب ان کی شادی گوٹ فرائیڈ کِرچ سے ہوئی، جو پروشیا کے نام ور ماہرِ فلکیات تھے۔ وہ اس فلکیاتی رصد گاہ میں ان کی نائب بن گئیں، جس کے انتظامی امور برلن میں اکیڈمی آف سائنس کے ذمّہ تھے۔ انہوں نے حقیقی شراکت کاریاں کیں ، جن میں دُ م دار تارے کی دریافت بھی شامل ہے۔ جب ان کے شوہر کا انتقال ہوا تو انہوں نے برلن اکیڈمی میں نائب ماہرِ فلکیات کے عہدے کے لیے درخواست دی – جس کا ان کے پاس تجربہ تھا۔ بہ حیثیت ایک خاتون – اور کسی جامعہ کی سند نہ ہونے کی وجہ پر – انہیں یہ عہدہ نہیں دیا گیا۔ برلن اکیڈمی کے اراکین کو یہ خوف لاحق تھا کہ کسی خاتون کو ملازمت پر رکھ کر وہ ایک خراب مثال قائم کریں گے۔ "لوگ باتیں بنائیں گے"، اراکین کا کہنا تھا۔
ونکل مین کے برلن اکیڈمی کے ساتھ مسائل ان رکاوٹوں کے عکّاس ہیں، جن کا خواتین نے اپنے کام کی قبولیت کے حوالے سے سامنا کیا – جسے بنیادی طور پر مردوں کا شعبہ تصوّر کیا جاتا ہے۔ 20 ویں صدی تک کسی بھی خاتون کو نہ تو رائل سوسائٹی آف لندن میں اور نہ ہی فرنچ اکیڈمی آف سائنسز میں مدعو کیا جاتا تھا۔ 17 ویں صدی میں زیادہ تر لوگ کسی عالمانہ شعبے کے لیے مختص زندگی کو ان گھریلو فرائض سے متصادم تصوّر کرتے تھے، جن کو انجام دینے کی کسی خاتون سے توقّع کی جاتی تھی۔
جدید نباتیات اور حیوانیات کی بانی – ماریا سائی بیلا میریان (1647 تا 1717) نے اپنی زندگی فطرت کی تحقیق کرتے ہوئے گزاری۔ جب وہ 13 سال کی تھیں تو انہوں نے لارووں کو پروان چڑھانا شروع کیا اور ان کی کایا پلٹنے کے عمل – یعنی ان کے تتلیوں میں تبدیل ہونے کا مطالعہ کیا۔ وہ مطالعاتی کتاب اپنے ساتھ رکھتی تھیں، جس میں وہ فطری فلسفے کے حوالے سے اپنی تحقیقات درج کرتی تھیں۔ اپنی پہلی طباعت، "دی نیو بُک آف فلاورز" میں انہوں نے پودوں اور کیڑوں کی زندگی کو تصویری دستاویز کی شکل میں درج کیا۔ جب ان کے شوہر کا انتقال ہو گیا – اور سائیورٹ میں مختصر عرصہ گزارنے کے بعد، انہوں نے اور ان کی بیٹی نے پیرا ماریبو کا سفر کیا تاکہ کیڑوں، پرندوں، ریپٹائل اور ایمفیبین کا مطالعہ کر سکیں۔و26و وہ ایمسٹرڈیم واپس آئیں اور "دی میٹا مارفوسس آف دی انسیکٹس اور سوری نیم" شائع کی، جس نے "پہلی مرتبہ یورپیوں پر بارانی جنگلات کے حیران کن تنوّع کے بارے میں انکشاف کیا"۔و27وو28و وہ ماہرِ نباتیات اور ماہرِ حشریات تھیں، جن کو مصوّرانہ انداز میں پودوں اور کیڑوں کے بارے میں بیان کرنے کا ملکہ حاصل تھا۔ اس وقت کے لحاظ سے گو کہ یہ بات غیر معمولی تھی، لیکن انہوں نے جنوبی امریکا اور سوری نیم کا سفر کیا، جہاں اپنی بیٹیوں کی معاونت سے انہوں نے ان علاقوں کی نباتانی اور حیوانی زندگی کو تصویری شکل میں پیش کیا۔و29و
مجموعی طور پر سائنسی انقلاب نے خواتین کے بارے میں لوگوں کے تصوّرات تبدیل کرنے کے حوالے سے نہایت ہی قلیل کردار ادا کیا – زیادہ وضاحت ہو تو یہ کہا جائے – کہ یہ تصوّر تبدیل کرنے کے حوالے سے قلیل کردار ادا کیا کہ خواتین کی سائنس کے لیے خدمات پیش کرنے کی صلاحیت مردوں کے مساوی ہے۔ جیکسن اسپیل ووجیل کے مطابق، "مرد سائنس داں جدید سائنس کو یہ نظریہ پھیلانے کے لیے استعمال کرتے تھے کہ خواتین، مردوں سے کم تر اور ان کے زیرِ نگیں ہیں؛ اور خواتین، بچّوں کی پرورش کرنے والی ماؤں کے گھریلو کردار میں زیادہ مناسب ہیں۔ کتابوں کے بڑے پیمانے پر پھیلاؤ میں ان خیالات کا تسلسل ملتا ہے"۔و30و
18ویں صدی
گو کہ خواتین نے 18ویں صدی کے دوران بہت سارے سائنسی شعبوں میں ترقّی کی، لیکن پودوں کی تولید کے عمل کے بارے میں سیکھنے کے حوالے سے ان کی حوصلہ شکنی کی گئی۔ کارل لینایوس کی پودوں کی زمرہ بندی کا نظام جنسی خصوصیات پر مبنی تھا، جس سے لوگوں کی توجّہ پودوں کے غیر اخلاقی جنسی رجحان کی جانب مبذول ہوئی؛ اور لوگوں کو خوف لاحق ہوا کہ خواتین فطرت کی مثال سے غیر اخلاقی اسباق سیکھ لیں گی۔ خواتین کو اکثر وبیشتر انتہائی جذباتی اور دلیل کی صلاحیت سے عاری تصوّر کیا جاتا تھا یا فطری مائیں تصوّر کیا جاتا تھا جو فطری اور اخلاقی معاشرے کو تشکیل دیتی ہیں۔و31و 18ویں صدی میں خواتین کے بارے میں تین مختلف نظریات قائم تھے: کہ خواتین ذہنی اور سماجی طور پر مردوں سے کم تر ہیں؛ کہ خواتین مردوں کے برابر ہیں، لیکن مختلف ہیں؛ اور یہ کہ صلاحیتوں کے اعتبار سے خواتین، مردوں کے مساوی ہیں – ذہنی صلاحیتو ں کے لحاظ سے بھی اور معاشرے میں شراکت کاری کے لحاظ سے بھی۔و32و جبکہ شخصیات جیسے جین-جیکس روسیو کا ماننا تھا کہ خواتین کے کردار ماں اور اپنے ازدواجی ساتھی کی خدمت تک محدود تھے، لیکن روشن خیالی کا بھی دور تھا جس کی وجہ سے سائنس میں خواتین کے کردار وں کو وسعت ملی۔و33و یورپ میں سیلون کی ثقافت کے عروج میں فلسفیانہ مذاکرے بے تکلّف مقامات تک پہنچ گئے، جہاں مرد اور خواتین ملاقات کے دوران جدید سیاسی، سماجی اور سائنسی موضوعات پر گفت گو کرتے۔و34و جین-جیکس روسیو نے خواتین کے ایسے زیر تسلّط سیلون پر حملہ کیا کہ "جہاں نسوانی مزاج رکھنے والے مرد تیّار ہوتے"، جس کی وجہ سے مذاکرے میں سنجیدہ بحث متاثر ہوتی؛ لیکن اس زمانے میں سیلون مخلوط الجنس مجلسوں پر مشتمل ہوتے۔و35و
لیڈی میری ورٹلی مونٹیگو نے روایت کو توڑا جب انہوں نے مغربی طب میں خسرہ سے بچاؤ کی حفاظتی دوا (ویکسین) متعارف کرائی؛ اس بیماری کا مشاہدہ انہوں نے سلطنت عثمانیہ کے سفر کے دوران کیا تھا۔و36وو37و 1718 میں انہوں اپنے بیٹے کو ویکسین دی اور جب 1721 میں خسرہ کی وبا نے انگلستان کا رخ کیا تو انہوں نے اپنی بیٹی کو خسرہ سے بچاؤ کی حفاظتی دوا دی۔و38و یہ برطانیہ میں اس نوعیت کا پہلا آپریشن تھا۔و37و انہوں نے کیرولین آف آنس باخ کو قائل کیا کہ قیدیوں پر علاج کی آزمائش کی جائے۔و38و شہزادی کیرولین نے 1722 میں اپنی دو بیٹیوں کو حفاظتی دوا پلائی۔و37ستمبر 1722 میں و ورٹلی مونٹیگو نے قلمی نام سے ایک آرٹیکل شائع کیا، جس میں حفاظتی دوا کیا خصوصیات بیان کی گئیں اور اس کے حق میں وکالت کی گئی۔و39و
پلازو پبلیکو میں 49 مقالوں و40و کا عوامی سطح پر دفاع کرنے کے بعد لارا بسّی کو یونیورسٹی آف بولوںگا نے 1732 میں فلسفے میں ڈاکٹریٹ کی سند سے نوازا۔و41و لہٰذا بسّی، ایلینا کورنارو پیسکوپیا کے بعد دنیا کی دوسری خاتون بن گئیں ،جنہوں نے فلسفے میں ڈاکٹریٹ کیا۔ ایلینا کورنارو پیسکو کو 54 سال قبل 1678 میں اس اعزاز سے نوازا گیا تھا۔ لارا بسّی نے آرچی گیناسیو میں 12 اضافی مقالوں کا دفاع کیا، جو یونیورسٹی آف بولوں گا کی مرکزی عمارت ہے؛ جس نے لارا بسّی کو اس قابل بنایا کہ یونیورسٹی میں بہ حیثیت مدرّس خدمات انجام دینے کی درخواست دیں۔و41و 1732 میں یونیورسٹی نے بسّی کو فلسفے میں پروفیسر کا عہدہ تفویض کیا، ان کو اکیڈمی آف سائنسز کا رُکن بنادیا اور وہ یورپ کی کسی یونیورسٹی میں فزکس کی پروفیسر کا عہدہ حاصل کرنے والی پہلی خاتون بن گئیں۔و41و لیکن یونیورسٹی نے اس قدر کو برقرار رکھا خواتین نجی زندگی گزاریں؛ اور 1746 سے 1777 تک بسّی نے سالانہ ایک رسمی مقالہ پیش کیا جو قوّتِ تجاذب سے لے کر برقی توانائی کے موضوعات کا احاطہ کرتے ہیں۔و40و کیونکہ لارا بسّی عوامی سطح پر یونیورسٹی میں باقاعدگی سے خطبہ نہیں دے سکتی تھیں، تو سال 1749 میں انہوں نے نجی سطح پر تعلیم دینا اور تجربات کرنا شروع کیے۔و40و تاہم یونیورسٹی کی جانب سے ان کی ذمّہ داریوں میں اضافے عوامی طور پر خطبات دینے کے باعث بسّی باقاعدگی سے اپنی تنخواہ میں اضافے کی درخواست دے سکتی تھیں، جس کے نتیجے میں وہ تنخواہ بسّی کی جانب سے جدید آلات خریدنے میں استعمال ہوتی تھی۔ بسّی نے یونیورسٹی آف بولوں گا کی جانب سے سب سے زیادہ دی جانے والی تنخواہ 1200 لیرے وصول کی۔و42و 1776 میں 65 سال کی عمر میں لارا بسّی کو بولوں گا انسٹی ٹیوٹ آف سائنسز کی جانب سے تجرباتی طبیعیات کی نشست کے لیے منتخب کیا گیا، جس میں ان کے شوہر ان کے تدریسی معاون تھے۔و40و
برٹانیکا کے مطابق ماریا گیٹانا اگنیسی "مغربی دنیا میں پہلی ایسی خاتون تصوّر کیا جاتی ہیں، جنہوں نے ریاضی میں نمایاں مقام حاصل کیا"۔و43و وہ پہلی خاتون ہیں جنہوں نے ریاضی کے حوالے سے دستی کتابچہ تحریر کیا، جس کا نام Instituzioni analitiche ad uso della gioventu italiana یا انگریزی میں Analytical Institutions for the Use of Italian Youth (اطالوی نوجوانوں کے استعمال کے لیے تجزیاتی ادارے) ہے۔ 1748 میں شائع ہونے والی "یہ کتاب سوئس ریاضی داں یولر کے کام کا بہترین تعارف تھی"۔و44وو45و اگنیسی کے مطابق اس کام کا مقصد قلیل حسابات (احصا) کے مختلف نتائج اور مسئلوں کی ایک نظام کے تحت مثال پیش کرنا تھا۔ و46و 1750 میں وہ دوسری خاتون بنیں، جنہیں کسی یورپی یونیورسٹی میں پروفیسر کے عہدے سے نوازا گیا۔ ان کا تقرّر یونیورسٹی آف بولوںگا میں ہونے کے باوجود بھی انہوں نے وہاں کبھی تدریس نہیں کی۔و44وو47و
جرمن نژاد ڈوروتھی ارکس لیبین نے ابتدائی عمر و48و میں طب کی تعلیم والد سے حاصل کی؛ اور بسّی کے یونیورسٹی کے پروفیسر کے عہدے سے متاثر ارکس لیبین طبی معالج کے طور پر اپنا کام کرنے کے حق کے لیے لڑیں۔ 1742 میں شائع ہونے والی ایک تحریر میں انہوں نے دلیل پیش کی کہ خواتین کو جامعات میں تعلیم حاصل کرنے کی اجازت ملنی چاہیے۔ فریڈرک دی گریٹ کی جانب سے تعلیم کی اجازت ملنے پر انہوں نے 1754 میں ایم۔ڈی۔ کی سند یونیورسٹی آف ہالے حاصل کی۔و49و انہوں نے ان رکاوٹوں کا تجزیہ کیا جو خواتین کی تعلیم کی راہ میں حائل تھے، جن میں گھر داری اور بچّوں کی ذمّہ داری شامل تھے۔و48و وہ جرمنی میں پہلی خاتون میڈیکل ڈاکٹر بنیں۔و50و
1741-42 میں شارلوٹا فلوریچ پہلی خاتون بنیں، جن کا کام رائل سوئیڈش اکیڈمی آف سائنسز نے شائع کیا، جن میں تین کتابیں زرعی سائنس سے متعلّق تھیں۔ 1748 میں ایوا ایکے بلاد وہ پہلی خاتون بنیں، جن کواس اکیڈمی میں شامل کیا گیا۔و51و 1746 میں ایکے بلاد نے اکیڈمی کو اپنی دریافتوں کے بارے میں تحریر کیا کہ آلو سے کیسے آٹا اور الکحل تیّار کیے جائیں۔و52وو53و آلو سوئیڈن میں 1658 میں متعارف ہو چکے تھے، لیکن ان کی کاشت صرف طبقہء اشرافیہ کے گرین ہاؤسز میں ہوتی تھی۔ ایکے بلاد کے کام کی بنیاد پر آلو سوئیڈن میں بڑے پیمانے پر کھائی جانے والی اشیاء میں شامل ہو گئے اور ان سے گندم، رائی اور جو کی رسد بڑھ گئی، جو روٹی بنانے کے لیے دستیاب تھے، کیونکہ ان کے بہ جائے الکحل تیّار کرنے کے لیے آلوؤں کو استعمال کیا جا سکتا تھا۔ اس کے باعث ملک کی غذائی عدات بہتر ہوئیں اور قحط سالی کے تسلسل میں کمی آئی۔و53و ایکے بلاد نے کپاس سے بنے کپڑوں اور یارن کو صابن کے ذریعے بلیچ کرنے کا طریقہ بھی 1751 میں دریافت کیا،و52و اور کاسمیٹکس میں خطرناک اجزاء کے استعمال کے بہ جائے آلو کے آٹے کا رواج 1752 میں عام کیا۔و53و
ایمیلی ڈیو چاٹیلیٹ، جو وولٹیئر کی قریبی دوست تھیں – پہلی سائنسداں تھیں جنہوں نے تسلسل momentum کے برعکس حرکی توانائی کی تعریف کی۔ انہوں نے ولیم گراویساندے کی جانب پہلی مرتبہ متعارف کراے جانے والے تجربے کو دہرایا اور اس کی اہمیت کو اجاگر کیا کہ گرتی ہوئی اشیاء کا اثر ان کی ولاسٹی سے متناسب نہیں ہے، ولاسٹی اسکوائر سے ہے۔ اس سمجھ بوجھ کے بارے میں تصوّر کیا جاتا ہے کہ اس نے نیوٹن کے حرکی قوانین نمایاں شراکت کی۔و54و 1749 میں انہوں نیوٹن کی کتاب Philosphiae Naturalis Principia Mathematica یا دی پرنسیپیا کا فرنچ زبان میں ترجمہ مکمّل کیا۔ ان کی موت کے 10 سال بعد شائع ہونے والا یہ ترجمہ اور پرنسیپیا پر ترجمے نے فرانس میں سائنسی انقلاب کو مکمّل کیا اور یورپ میں اسے قبول کیا گیا۔و55و